Le Pen ta kai ziyarar ba-zata a Chadi | Siyasa | DW | 21.03.2017
Le Pen ta kai ziyarar ba-zata a Chadi
Wannan ziyara dai 'yan siyasar kasar ta Chadi na yi ma ta kallon cewar daman wai a rina an saci zanen mahaukaciya, saboda kuwa tun da farko jagorar ta masu tsatsaurar ra'ayi na daga cikin wadanda suka amince da sake zaben da aka yiwa Idriss Deby Itno a matsayin shugaban kasa, a cikin watannin da suka gabata. Nasara da har yanzu 'yan adawar kasar ba su amince da ita ba, sannan kuma ga siyasar da Marine Le Pen take yi ta nuna kyamar baki ita kan ta kadai wani abu ne da ya sa 'yan Afirka ke yi ma ta wani kallo. Laring Baou na daya daga cikin membobin kwamitin gabatarwa na jam'iyyun adawa na kasar ta Chadi.
"Jam'iyyar masu Kyamar bakin na ganin cewar har kullum idan akwai matsala a Faransa to baki su ne dalilinta, hasalima 'yan Afirka wadanda suke yi wa kallon babban hatsari ga Faransa, bayan haka ko wa ya ga yadda ta yaba da zaben Idriss Deby. Zaben da dukkanin jama'a suka yi watsi da shi, ba mamaki gobe ta zo neman kudaden kampe wajen Deby, saboda ko wa ya san cewar 'yan siyasar Faransa shugabannin Afirka ne ke daukar nauyinsu.
Muhimman kalmomi Marine Le Pen, Idriss Deby Itno, Chadi
Permalink http://p.dw.com/p/2ZdpD
Chadi: Gargadi kan mulkin kama karya 10.07.2016
'Yan adawa a kasar Chadi sun yi kira tare da jan hankalin kasashen duniya kan halin kama karyan da ake fuskanta a gwamnatin Shugaba Idriss Deby Itno.